ডিভাইস না ইকোসিস্টেম— কোনটিকে প্রাধান্য দিচ্ছে শীর্ষস্থানীয় প্রযুক্তি প্রতিষ্ঠানগুলো? এ প্রশ্নের এখন একটাই উত্তর। আর সেটা প্লাটফর্ম। মাইক্রোসফট থেকে শুরু করে অ্যাপল সবাই এখন ইকোসিস্টেমকেই গুরুত্ব দিচ্ছে। বাজার বিশ্লেষণ করলে দেখা যায়, মোবাইল ডিভাইস খাতে তারাই এগিয়ে আছে, যারা ইকোসিস্টেমে প্রাধান্য দিয়েছে। কিন্তু ইকোসিস্টেমের এ ধারণায় অ্যাপলের স্টিভ জবসের তুলনায় অনেকাংশেই এগিয়ে আছেন মাইক্রোসফটের বিল গেটস। এর গুরুত্ব যেখানে বিল গেটস বুঝেছেন উইন্ডোজ বাজারে আনার শুরুতেই, সেখানে স্টিভ জবস ২০ বছর পিছিয়ে। স্বনামধন্য দুই বাণিজ্য অধ্যাপক ডেভিড ইয়োফি ও মাইকেল কুসুমানুর ‘স্ট্র্যাটেজি রুলস’ বইয়ে বিষয়টি উঠে আসে। খবর বিজনেস ইনসাইডার।